钦定古今图书集成/明伦汇编/官常典/第398卷 > 吕翀
## 钦定古今图书集成/明伦汇编/官常典/第398卷 > 吕翀

按《明外史刘𦶜传》：“吕翀，广信永丰人，弘治十二年进
士，授刑科给事中。其请留健迁，言二臣不可听去者
有五：孔子称孟庄子之孝，以不改父之臣为难。二臣
皆先帝所简以遗陛下，今陵土未干，无故罢遣，何以慰在天之灵？不可一也。二臣虽以老疾辞，实由言违
计沮，不得其职而去。陛下听之，亦以其不善将顺，非”
真有意优老也。在二臣得去就之义，在陛下有弃老
成之嫌，不可二也。今民穷财殚，府藏虚罄，水旱盗贼、
星象草木之变，迭见杂出，万一祸生不测，国无老成，
谁与共事？不可三也。自古刚正者难容，柔顺者易合。
二臣既去，则柔顺之人必进，将一听陛下所为，非国
家之福，不可四也。《书》曰：“无遗寿。”耇健“等谙练有素，非
新进可侔。今同日去国，天下后世将谓陛下喜新进
而厌旧人，不可五也。”帝不听。既削籍归。后起云南佥
事，迁四川副使。修成都江堰，以资灌溉，水利大兴。嘉
靖初卒。